**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov. | |
| **Predkladateľ (a spolupredkladateľ)** | |
| Národný bezpečnostný úrad | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok: september 2020  Koniec: september 2020 |
| **Predpokladaný termín predloženia na MPK\*** | september 2020 |
| **Predpokladaný termín predloženia na Rokovanie vlády   SR\*** | október 2020 |

|  |
| --- |
| **2.  Definícia problému** |
| Návrh zákona vychádza z potreby úpravy ustanovení spôsobujúcich aplikačné problémy v praxi, ktoré vyvstali pri aplikácii zákona č. 69/2018 Z. z. o kybernetickej bezpečnosti. Ide najmä o úpravu definície niektorých pojmov (sieť a informačný systém, kybernetická bezpečnosť), postavenia audítora kybernetickej bezpečnosti, blokovania, úpravu v niektorých sektoroch podľa prílohy č. 1, ako aj v dôsledku úpravy procesného postupu pri certifikácii kybernetickej bezpečnosti vyplývajúcej z nariadenia Európskeho parlamentu a Rady (EÚ) 2019/881 zo 17. apríla 2019 o agentúre ENISA (Agentúra Európskej únie pre kybernetickú bezpečnosť) a o certifikácii kybernetickej bezpečnosti informačných a komunikačných technológií a o zrušení nariadenia (EÚ) č. 526/2013 (akt o kybernetickej bezpečnosti) (ďalej len „nariadenie (EÚ) č. 2019/881“). |
| **3.  Ciele a výsledný stav** |
| Cieľom predkladaného návrhu zákona je posilniť legislatívnu úpravu v oblasti kybernetickej bezpečnosti, ktorá sa zameriava na posilnenie právomocí príslušných vnútroštátnych orgánov. Predmetom návrhu zákona je precizovanie niektorých definícií, úprava procesného postupu pri certifikácii kybernetickej bezpečnosti, ktorá vyplýva z nariadenia (EÚ) č. 2019/881.  V návrhu zákona sa ďalej zavádza inštitút blokovania, jeho hmotnoprávna a procesnoprávna úprava a upravuje sa postavenie audítora kybernetickej bezpečnosti. V prílohe č. 1 sa precizuje prevádzkovateľ služieb v podsektore Letecká doprava, upravuje sa sektor Digitálna infraštruktúra a zo sektora Verejná správa sa vypúšťa podsektor spravodajské služby v rozsahu Slovenská informačná služba a Vojenské spravodajstvo. |
| **4.  Dotknuté subjekty** |
| Národný bezpečnostný úrad, ministerstvá a ostatné ústredné orgány štátnej správy a iné štátne orgány v rozsahu pôsobnosti tohto zákona, fyzické osoby, právnické osoby. |
| **5.  Alternatívne riešenia** |
| Neboli identifikované žiadne alternatívne riešenia. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                   Áno           Nie  Vyhláška Národného bezpečnostného úradu č. ..../2021 o blokovaní;  Vyhláška Národného bezpečnostného úradu č. ..../2021 o certifikácii kybernetickej bezpečnosti,  - automatizovaného hlásenia. |
| **7.  Transpozícia práva EÚ** |
| Nie.  Návrh zákona o kybernetickej bezpečnosti a o zmene a doplnení niektorých zákonov do národného právneho poriadku implementuje nariadenie (EÚ) č. 2019/881 spôsobom, ktorým vytvára súlad medzi nariadením, ktoré je priamo záväzné, a vnútroštátnou právnou úpravou. Zákon reflektuje aj na povinnosti určené v nariadení (EÚ) č. 2019/881 (napr. určenie jedeného alebo viacerých vnútroštátnych orgánov pre certifikáciu kybernetickej bezpečnosti). Zákon priamo nie je reakciou na transpozíciu smernice Európskeho parlamentu a rady (EÚ) 2016/1148 zo 6. júla 2016 o opatreniach na zabezpečenie vysokej spoločnej úrovne bezpečnosti sietí a informačných systémov v Únii, avšak v minimálnej miere sa jej dotýka. |
| **8.  Preskúmanie účelnosti\*\*** |
| Preskúmanie účelnosti navrhovaného materiálu bude vykonávané priebežne po nadobudnutí účinnosti a jeho aplikácii. |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |     Pozitívne |      Žiadne |   Negatívne |
|    Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |   Pozitívne |     Žiadne |   Negatívne |
|     Pozitívne |      Žiadne |    Negatívne |
| **Sociálne vplyvy** |    Pozitívne |      Žiadne |  Negatívne |
| **Vplyvy na životné prostredie** |    Pozitívne |      Žiadne |    Negatívne |
| **Vplyvy na informatizáciu** |    Pozitívne |    Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |  Pozitívne |      Žiadne |    Negatívne |
| Pozitívne |      Žiadne |    Negatívne |

|  |
| --- |
| **10.  Poznámky** |
| Realizácia  úloh vyplývajúcich z návrhu novely zákona o kybernetickej bezpečnosti bude zabezpečená v rámci schválených limitov výdavkov dotknutých subjektov rozpočtu verejnej správy a zároveň si nevyžiada dodatočné zdroje zo štátneho rozpočtu na osobné výdavky a počet zamestnancov v dotknutých kapitolách ŠR a teda aj v kapitole NBÚ. |
| **11.  Kontakt na spracovateľa** |
| pplk. JUDr. Janka Fabriciová  sekcia regulácie a metodiky  sekcia regulácie a dohľadu  Národný bezpečnostný úrad  02/ 6869 2428  E-mail: [janka.fabriciova@nbu.gov.sk](mailto:janka.fabriciova@nbu.gov.sk) |
| **12.  Zdroje** |
| Vlastná činnosť Národného bezpečnostného úradu |
| **13.  Stanovisko Komisie pre posudzovanie vybraných vplyvov z PPK** |
| Komisia uplatňuje k materiálu zásadné pripomienky a odporúčania:  **K doložke vybraných vplyvov**  Komisia žiada predkladateľa o prehodnotenie uvedených vplyvov na podnikateľské prostredie vrátane MSP v časti 9 Doložky vybraných vplyvov a zároveň prehodnotenie negatívnych vplyvov na podnikateľské prostredie, vrátane MSP, vzhľadom na zavedenie informačnej povinnosti pre vybrané subjekty a novej časti správnych poplatkov.  **K analýze vplyvov na rozpočet verejnej správy**  V doložke vybraných vplyvov sú uvedené pozitívne vplyvy na rozpočet verejnej správy. V analýze vplyvov nie sú tieto vplyvy kvantifikované. Predkladateľ uvádza, že sa predpokladajú príjmy v súvislosti s výberom správnych poplatkov za konanie o certifikácii, príjmy z výberu pokút ako aj príjmy v súvislosti so zlúčením požiadaviek z hľadiska potreby prijatia a hodnotenia bezpečnostných opatrení vo vzťahu k zákonu o kybernetickej bezpečnosti, zákonu o informačných technológiách vo verejnej správe a zákonu o elektronických komunikáciách, pričom keďže ide o nové inštitúty, nie je ich možné kvantifikovať. V súvislosti s navrhovaným doplnením Sadzobníka správnych poplatkov v časti „Kybernetická bezpečnosť“ o položky súvisiace s certifikáciou  (čl. II) žiadame uviesť spôsob určenia čiastky 1000 eur za podanie žiadosti o akreditáciu a certifikáciu a doplnenie očakávaných prínosov do štátneho rozpočtu.  Odôvodnenie: V materiáli nie je určené, akým spôsobom bola stanovená čiastka 1000 eur za podanie žiadosti o akreditáciu CSIRT a podanie žiadosti o certifikáciu produktu, služby a procesu. Je potrebné doplniť, či sa jedná o expertný odhad, čiastku stanovenú na základe skúseností z iných krajín alebo podobne. Zároveň je vhodné doplniť očakávané počty vyriešených žiadostí, aby sa dala určiť výška pozitívneho vplyvu na rozpočet.  Predkladateľ v analýze zároveň uvádza, že negatívne vplyvy na rozpočet verejnej správy nepredpokladá. V bode 2.1.1. analýzy je uvedené, že v súčasnosti neboli zaregistrované negatívne dopady na rozpočet verejnej správy, na zamestnanosť vo verejnej správe, ako aj na samotné financovanie návrhu. Zároveň je uvedené, že financovanie predmetných výdavkov bude zabezpečené v rámci limitov rozpočtu verejnej správy na príslušné rozpočtové roky. V bode 2.2.4. sa tiež uvádza, že návrh zákona bude mať znížené nároky na rozpočet orgánov verejnej moci, ktoré nebudú musieť plniť úlohy jednotky pre riešenie kybernetických bezpečnostných incidentov CSIRT, čím sa znížia náklady na personálne kapacity a finančné prostriedky na bežné a mzdové výdavky. Do analýzy žiadame doplniť kvantifikáciu úspor, a to počtu zamestnancov a osobných výdavkov dotknutých kapitol štátneho rozpočtu, súvisiacu so zrušením povinnosti plniť úlohy jednotky CSIRT.  Do analýzy tiež žiadame doplniť, že pred presunom plnenia úloh medzi Národnou jednotkou CSIRT a jednotkami jednotlivých orgánov verejnej moci bude spracované porovnanie alternatív z pohľadu nákladovej efektívnosti.  Odôvodnenie: Novela zákona zruší povinnosť plniť úlohu jednotky CSIRT jednotlivými orgánmi verejnej moci s možnosťou presunu kompetencií na Národnú jednotku CSIRT. Žiadame, aby bola pred rozhodnutím o spôsobe  výkonu služieb porovnaná ekonomická efektívnosť oboch alternatív.  V súvislosti s definovaním roly manažéra kybernetickej bezpečnosti je možné predpokladať zriadenie takejto funkcie v rámci prevádzkovateľov základných služieb, z čoho je možné predpokladať vplyv na rozpočet verejnej správy, čo v analýze vplyvov nie je zohľadnené. Prípadné požiadavky súvisiace s realizáciou návrhu zákona žiadame zabezpečiť v rámci limitov výdavkov a limitov počtu zamestnancov dotknutých subjektov rozpočtu verejnej správy na príslušný rozpočtový rok.  **K analýze vplyvov na podnikateľské prostredie**  Komisia žiada predkladateľa o uvedenie dotknutých podnikateľských subjektov v časti 3.1 Analýzy vplyvov na podnikateľské prostredie, ktorých sa uvedená regulácia môže dotknúť  hoci len nepriamo s uvedením ich počtu.  Zároveň žiadame predkladateľa o kvantifikáciu odhadovaných administratívnych nákladov v Analýze vplyvov na podnikateľské prostredie, a to na splnenie informačnej povinnosti, pričom odporúčame využiť kalkulačku nákladov modelového príkladu s vyčíslením aspoň na jeden podnikateľský subjekt.  V zmysle bodov 30-31 predmetného návrhu zákona, kde sa pojednáva spôsob hlásenia kybernetickej bezpečnosti incidentu, môže pre podnikateľov vzniknúť administratívna záťaž, z uvedeného dôvodu tieto skutočnosti odporúčame popísať a vyčísliť v Analýze vplyvov na PP.  V bode 40 predmetného návrhu sa uvádza sadzba pokuty za nesplnenie zákonnej povinnosti, tzv. priestupky, čo je možné hodnotiť ako potenciálny negatívny vplyv na podnikateľov, z uvedeného dôvodu tieto skutočnosti odporúčame popísať a vyčísliť v Analýze vplyvov na PP.  **III. Záver:** Stála pracovná komisia na posudzovanie vybraných vplyvov vyjadruje  **nesúhlasné stanovisko**  s materiálom predloženým na predbežné pripomienkové konanie. |